**НАРОДНО ЧИТАЛИЩЕ „4-ТИ МАЙ-1897ГОДИНА“**

**град БАТАК пл. Освобождение“ 1** **chitalisthe\_4\_mai@abv.bg**

**О Т Ч Е Т**

за дейността на НЧ „4-ти май 1897г.“ гр. Батак

през 2021г.

 Читалище „4-ти май 1897г.”гр. Батак е център за информация, култура и услуги. Една много гъвкава система, която е в състояние да поеме и изпълни както основните си, така и нови функции и отговорности. Със своята устойчивост и опит читалището поддържа и развива традиционните си дейности, въпреки динамичните промени на обществото и времето, в което живеем. То е основният културно -образователен център в града. Пазител на традиции­те , обичаите и фолклорът , предавани между поколенията. Тук е мястото където чрез културните изяви се разнообразява живота на местната общност, тук се събират различните поколения , тук се срещат минало , настояще и бъдеще.

 Читалище „ 4-ти май -1897г.” подпомага задоволяването на културните, информационните, образователните, социалните и др. потребности на града ни, като предлага разнообразни възможности. То е в помощ и полза на живущите от района. Чрез различните културни прояви разнообразява ежедневието им. Със своите дейности предлага възможност на подрастващите и възрастните за осмисляне на свободното време, за превенция срещу вредните прояви в обществото.

БИБЛИОТЕЧНО-ИНФОРМАЦИОННА ДЕЙНОСТ: Една от основните дейности на читалището и първа по възникване . В библиотеката се събират, обработват, организират, съхраняват и предоставят за обществено ползване библиотечни и информационни услуги на населението. Библиотекарите, наети в читалището, осигуряват свободен достъп до информация с предоставянето на компютърни и интернет услуги, както и привличат нови читатели сред младите хора, за създаване на трайни навици за четене и получаване на знания и умения.

Работното време е съобразено с потока читатели, които се обслужват от квалифициран персонал в свободен достъп, детски отдел, читалня, зала ИКТ, отдел Изкуство и Краезнание.

 През отчетната година библиотеката има 250 нови потребителя, придобити са 338 нови библиотечни документа, раздадената литература е 8 838, посещенията са 2 991, абонирани са 12 бр. периодични издания, а библиотечният фонд е 35 456.

 Продължава изграждането на електронен каталог на библиотеката. Изработват се библиографски справки, изисквани от потребителите.

 В зала ИКТ са предоставени 5 броя компютри , принтер и мултимедия , спечелени чрез проект по програма «Глобални билиотеки».

 Изработват се и представят витрини и изложби, свързани с годишнини на бележити дати, личности и събития от местно и национално ниво.

Въпреки изострената демографска криза, пандемичната ситуация и заповедите на Министерство на здравеопазването успяхме да осъществим и две срещи с писатели:

 На 17.09.2021 г. се състоя среща с писателката Тоня Борисова и представянето на книгата и «Нашенски зевзеци».

 На 17.12.2021г. се осъществи среща с Георги Връбчев и книгата му «Акорди». И двете срещи се проведоха при много добро посещение, въпреки ограниченията и спазването на изискванията.

Краеведската дейност е свързана със събирането на материали за родния край , тяхната обработка и предоставяне на читателите , популяризирането на историческото и културно наследство и съвременното развитие на Батак.

Библиотеката съществува и работи за своите читатели така , че да бъде максимално полезна и да допринася за осмисляне на свободното им вре- ме. И през тази година библиотеката беше одобрена за участие в проект по Програма „Българските библиотеки - съвременни центрове за четене и информираност“ към Министерство на културата и получи 1 248,21 лв. за попълване на библиотечния фонд.

 Друга основна дейност на читалището е да развива любителското твор- чество и художествената самодейност. Към читалището функционират следните състави :

 1.Женска певческа група за автентичен фолклор „Здравец“

 2.Школа за народни танци - 2 групи - за начинаещи и напреднали

 3.Детски танцов състав „Бис“

 Годината по традиция започва с традиционно тържество за Бабин ден на 21.01. и Ден на родилната помощ . Но през тази година беше отменено поради пандемичната обстановка .

 На 14.02.21г. се проведе дегустация и конкурс за най-добро вино „Виното – поезия и светлина“. Подредената във фоайето на читалището изложба „Денят на виното и любовта“ предизвика голям интерес.

 На 19.02. бе отбелязана годишнината от обесването на Левски с ученици от ОУ” Отец Паисий” като се изготви презентация и изложба „Свободният преди Освобождението“.

 На 01.03. проведохме „Баба Марта при децата“. Изработихме мартеници и бяха раздадени на училищата, детската градина, институциите и предприятията в града.

В подготовката и тържеството за Националния празник 03.03.21г. участ­вахме съвместно с общината и учебните заведения. Нашите танцови със­тави участваха в програмата.

 За 8 март организирахме изложба „Домът на батачанката в шевица и кука“.

 Първата седмица на април е празник на детската книга. Тогава първокласниците гостуват в библиотеката и се провежда тържеството „Вече съм грамотен“. Има различни четения и състезания с децата от 1 до 4 клас.

 Тъй като не беше възможно организирането на тържества се отложи и традиционното надиграване „На баташката чаршия“.

 В съответствие с препоръките на националния оперативен щаб, за социална дистанция и въвеждането периодично през годината на извънредни мерки и специален режим на функциониране на читалищата, читалищното настоятелство взе решение със средствата, които в нормални условия се използва за дейност, да бъдат извършени частични ремонтни дейности по сградата и основно на покрива, който не спира да тече. Отремонтиран е част от покрива (360 кв. м.), а също така е извършен и ремонт на водопроводната мрежа на читалището, тъй като беше наложително.

 Всички проведени културни събития в читалището са представени в следната таблица:

|  |  |  |  |  |  |
| --- | --- | --- | --- | --- | --- |
| № | ДАТА | МЯСТО | ЧАС | СЪБИТИЕ | ОТГОВОРНИК |
| 1. | 10.02.2021г. | читалище | 16.00 | „Виното-поезия и светлина“ дегустация и конкурс | Секретар |
| 2. | 15.02.2021г. | библиотека | 16.00 | „Свободният преди освободените“ | Гл. библиотекар |
| 3. | 1.03.2021г. | читалище | 10.00 | „Баба Марта при децата“ | Секретар |
| 4. | 5.03.2021 г. | читалище | 18.00 | „Домът на батачанката в шевица и кука“ откриване на изложба | Секретар |
| 5. | 29.03.2021г. | библиотека | 10.00 | 200 г. от рождението на Г.С.Раковски | Гл. библиотекар |
| 6. | 26.04.2021г. | библиотека | 14.00 | Великденски празници | Гл. библиотекар |
| 7. | 10.05.2021г. | площад | 18.00 | 145 г. Априлска епопея | Секретар и община |
| 8. | 21.06.2021г. | библиотека | 11.00 | Часът на библиотеката I | Библиотекари |
| 9. | 23.06.2021г. | библиотека | 11.00 | Часът на библиотеката II | Библиотекари |
| 10. | 1.09.2021г. | библиотека | 16.00 | „Когато капитаните побеждават генералите“ | Библиотекари |
| 11. | 17.09.2021г. | Зала читалище | 18.00 | Моноспектакъл Тоня Борисова “Нашенски зевзеци“ | Секретар |
| 12. | 17.12.2021г. | Зала читалище | 18.00 | Георги Връбчев и „Акорди“ | Секретар |

 Надеждата ни е, че предстоящата 2022 г. ще можем да продължим да развиваме своята дейност и да реализираме проектите си не във виртуалното пространство – очакваме да работим отново с нашите партньори, читатели, самодейци и приятели в реално пространство!

 Надяваме се, че занапред ще можем да разчитаме на разбиране и помощ от страна на общинското ръководство.

 Читалище „4-ти май -1897г” гр. Батак е своеобразен културен център, който е съхранил свободолюбивия и предприемчив дух на предците ни , за да може в тези времена на промени , съвременните поколения да се възпитават и учат да бъдат онзи духовен мост , вградил в основите си миналото , настоящето и бъдещето на Батак.